### 21.    Orientering om booking- og billetteringsystem til [adresse] færger

**Åbent**

Sagsnr.: 326-2017-21503       J.nr.: 13.25.00           Dokumentnr.:
326-2018-37707

**Sagstype**

Orientering

**Resume og sagens baggrund**

Teknik- og Miljøudvalget besluttede på sit møde 3. oktober,
at "bookingsystemet i relation til passagersiden skal virke fra den 1.
februar 2018 på baggrund af den udarbejdede handleplan, og at erhversdelen
kommer på plads hurtigst muligt".

**Indstillinger**

Chefen for Plan, byg og miljø indstiller

1. at udvalget
tager orienteringen til efterretning

2. at udvalget
behandler resultatet af evalueringen på mødet i marts

**Behandling**

Teknik- og Miljøudvalget.

**Sagsfremstilling**

Leverandøren, færgeselskabet og administrationen har i
november, december og januar haft fokus på at få bookingsystemet til at fungere
i henhold til den handleplan der blev behandlet på udvalgets møde den 3.
oktober 2017.

Opgaven har været større end først antaget. Udfordringerne
har især været omlægningen fra tur/retur-billetter til enkeltbilletter og
konverteringen af værdikort til klippekort.

Meldingen er, at systemet fungerer i forhold til den nye og
forenklede takststruktur. Færgeselskabet og administrationen er derfor ved at
tilrettelægge den evaluering udvalget udtrykte ønske om på mødet den 3.
oktober. Udvalget lagde vægt på, at der skulle være en inddragelse af kunder og
personale. Da systemet først er på plads nu, har det ikke været muligt at
påbegynde evalueringen tidligere. Evalueringen gennemføres i februar, med henblik
på at kunne lægge sagen op til mødet i marts.

I vedlagte bilag er redegjort for den øjeblikkelige status
på bookingsystemet og for de første sonderinger i forhold til alternative
systemer.

**Økonomiske konsekvenser**

Ingen.

**Bilag**

|  |  |
| --- | --- |
| Bilag - Notat om status på bookingsystem | 326-2018-38708 |